b'\n_START_ARTICLE_\nMetod Dular\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1925 na zagreb\xc5\xa1ki Visoki \xc5\xa1oli za trgovino in promet. Po kon\xc4\x8danem \xc5\xa1tudiju je bil med drugim tudi direktor tovarne Motvoz in platno v Grosuplju (do 1944). Zaradi sodelovanja z Osvobodilno fronto je bil med leti 1942/1943 ve\xc4\x8dkrat zaprt. Avgusta 1944 se je pridru\xc5\xbeil narodnoosvobodilni borbi in postal na\xc4\x8delnik komisije za gospodarsko obnovo Beograda. V letih 1945\xe2\x88\x921948 je bil direktor dr\xc5\xbeavnega revizijskega zavoda, na\xc4\x8delnik za cene pri zvezni planski komisiji, od 1948 pa izredni in nato redni profesor za ekonomijo in organizacijo dela na ljubljanski Ekonomski fakulteti. Napisal je ve\xc4\x8d skript in \xc5\xa1tevilne strokovne elaborate ter objavljal \xc4\x8dlanke v strokovnih revijah._NEWLINE_Za AVNOJ je 1944 pripravil predpise o enotnem ra\xc4\x8dunovodstvu. Bili so sprejeti in objavljeni februarja 1945. Leta 1945 je izdelal \xc5\xa1e splo\xc5\xa1no navodilo za kalkulacije gospodarskih podjetij, ter v naslednjih letih pripravil strokovne podlage za skoraj vse zakonske predpise o akumulaciji in cenah z ustreznimi navodili za izvajanje teh predpisov.'